Folketing
2013-01-23

Det, vi gør anderledes end i dag, er sådan set, at vi sætter kommunerne fri. Det vil sige, at de selv kan vælge, om de vil kombinere udbuds- og godkendelsesmodellen. De kan tage nogle dele af deres område og sige: Inden for det her område vil det være interessant at lave nogle samlede udbud eller kigge på tingene ... [Lydudfald]. Nu er der mikrofon igen. Det vil også gøre det mere interessant for dem, som er i markedet, fordi man lige pludselig kan sige: Nå, der er noget mad, som skal ud til nogle institutioner, men der er også noget, som vi skal have ud til de lidt ældre borgere, det er lidt mere spændende, det kan give en lidt bedre pris, og det kan desuden gøre, at man kan have nogle lidt mere spændende valgmuligheder på menuen. Det kan være spændende både for den borger, som nu skal have hjælpen, og sådan set også for kommunen og for økonomien.